b'\n_START_ARTICLE_\nMilan Stankovi\xc4\x87\n_START_SECTION_\nBiografia\n_START_PARAGRAPH_\nMilan Stankovi\xc4\x87 aloitti uransa osallistumalla musiikkikilpailuun Zvezde Granda Serbiassa vuonna 2007, jossa h\xc3\xa4nest\xc3\xa4 tuli yleis\xc3\xb6n suosikki (SMS-\xc3\xa4\xc3\xa4nill\xc3\xa4 h\xc3\xa4n p\xc3\xa4\xc3\xa4si ensimm\xc3\xa4iselle sijalle 12 kilpailuesityksess\xc3\xa4 14:st\xc3\xa4). _NEWLINE_H\xc3\xa4n p\xc3\xa4\xc3\xa4si superfinaaliin ja her\xc3\xa4tti runsaasti huomiota tiedotusv\xc3\xa4lineiss\xc3\xa4. Samana vuonna h\xc3\xa4nen singlens\xc3\xa4 ilmestyi kokoelmalevyll\xc3\xa4 "Zvezde Granda", jota on myyty 100\xc2\xa0000 kappaletta. Sen lis\xc3\xa4ksi ett\xc3\xa4 h\xc3\xa4nell\xc3\xa4 on ollut esityksi\xc3\xa4 entisen Jugoslavian alueella, h\xc3\xa4n saavutti menestyst\xc3\xa4 my\xc3\xb6s esityksiss\xc3\xa4\xc3\xa4n Sveitsiss\xc3\xa4, Unkarissa ja Yhdysvalloissa. Toukokuussa 2009 Milanin debyyttialbumia, nimelt\xc3\xa4\xc3\xa4n Solo (Kappaleet: Solo, Face, Nepristojna ponuda, Nepopravljivo, Jo\xc5\xa1 uvek, Hajde vodi me sa sobom, Ja \xc4\x87u da ti \xc4\x8duvam le\xc4\x91a, Opet \xc4\x87e se rode vratiti, Ovo je pri\xc4\x8da o nama) myytiin 50\xc2\xa0000 kappaletta.\n_START_SECTION_\nEurovision laulukilpailu 2010\n_START_PARAGRAPH_\nH\xc3\xa4n kilpaili my\xc3\xb6s Serbian Euroviisujen alkukarsinnoissa Tri pa jedan za Oslo. H\xc3\xa4n voitti kilpailun ja edusti Serbiaa kappaleella "Ovo je Balkan" (T\xc3\xa4m\xc3\xa4 on Balkan) Euroviisujen finaalissa, jossa Milan sijoittui 13. sijalle saaden 72 pistett\xc3\xa4. Kappaleen s\xc3\xa4velsi kuuluisa bosnialainen s\xc3\xa4velt\xc3\xa4j\xc3\xa4 Goran Bregovi\xc4\x87._NEWLINE_ \'\'Ovo je Balkanin\'\' sanoitukset olivat Marina Tucakovi\xc4\x87in_NEWLINE_ja Ljiljana Jorgovanovi\xc4\x87in_NEWLINE_k\xc3\xa4sialaa. Kappaleesta tehtiin my\xc3\xb6s espanjankielinen versio \'\'Balka\xc3\xb1eros\'\'_NEWLINE_.\n_START_SECTION_\nUra\n_START_PARAGRAPH_\nEuroviisujen j\xc3\xa4lkeen, Milanin palattua takaisin Serbiaan, h\xc3\xa4n joutui ristiriitaan levy-yhti\xc3\xb6ns\xc3\xa4 pomon Sasa Popovicin kanssa (Grand Productionin johtaja). Sen j\xc3\xa4lkeen Milan katosi musiikkialalla julkisuudesta ja piileskeli tiedotusv\xc3\xa4lineilt\xc3\xa4. Yli vuoden kuluttua 1. p\xc3\xa4iv\xc3\xa4n\xc3\xa4 kes\xc3\xa4kuussa 2011, Milan julkaisi kappaleen "Perje" (H\xc3\xb6yhenet), jonka h\xc3\xa4n on itse s\xc3\xa4velt\xc3\xa4nyt. Laulu oli eritt\xc3\xa4in suuri menestys Serbiassa ja sen ymp\xc3\xa4rist\xc3\xb6ss\xc3\xa4 Balkanin alueilla. _NEWLINE_Lokakuussa 2011 Milan ratkaisi ongelman Grand Productionin kanssa ja sitten he peruuttivat sopimuksen, jonka takia heill\xc3\xa4 oli ristiriita. Sopimuksen irtisanomisen j\xc3\xa4lkeen Milan aloitti Euroopan kiertueen ja ensimm\xc3\xa4inen kiertuepaikka oli Sveitsiss\xc3\xa4, Jil CLUBilla. Milania on kutsuttu parhaaksi nuoreksi laulajaksi Zvezde Granda-kilpailusta. _NEWLINE_24. helmikuuta 2012 Milan julkaisi uuden kappaleensa \'\'MAMA\'\':n, joka oli Milanin mukaan omistettu h\xc3\xa4nen \xc3\xa4idilleen Milenalle. Kappaleen s\xc3\xa4velt\xc3\xa4ji\xc3\xa4 olivat N. Arezina, M. Peruncic, M. Stankovic. Sanoitukset kirjoitti V. Bilanovic ja j\xc3\xa4rjestely suoritettiin Atelje Trag:issa. Kaksi vuotta my\xc3\xb6hemmin Milan valmisteli yll\xc3\xa4tyksen faneilleen. Syntym\xc3\xa4p\xc3\xa4iv\xc3\xa4n\xc3\xa4\xc3\xa4n, 9. syyskuuta Milan julkaisi virallisen musiikkivideon uuteen kappaleeseensa nimelt\xc3\xa4 \'\'Od Mene Se Odvikavaj\'\'. Milan ja Marina Tucakovic (yksi Ovo je Balkan:in kirjoittajista) tekiv\xc3\xa4t yhteisty\xc3\xb6t\xc3\xa4 j\xc3\xa4lleen kerran. Musiikki ja j\xc3\xa4rjestelyt hoiti Damir Handanovic. Milan itse toimi sek\xc3\xa4 ohjaajana ett\xc3\xa4 stylistin\xc3\xa4 musiikkivideota tehdess\xc3\xa4. Aikaisemmin samana vuonna Milan ja Radmila Manojlovi\xc4\x87_NEWLINE_erosivat. Huhujen mukaan Milan olisi laulanut kappaletta ex-tytt\xc3\xb6yst\xc3\xa4v\xc3\xa4\xc3\xa4 Radmilaa varten. Mutta Milan oikaisi asian er\xc3\xa4\xc3\xa4ss\xc3\xa4 haastattelussaan, kappale ei ollut Radmilalle omistettu ja sen oli kirjoittanut Tucakovic. Milan my\xc3\xb6s kertoi, ett\xc3\xa4 kappale on omistettu kaikille, jotka ovat todella rakastaneet jotakuta. _NEWLINE_16. huhtikuuta 2014 Milan kilpaili kilpailussa \'\'Pink Music Festival\'\' uudella kappaleellaan \'\'Luda \xc5\xbdeno_NEWLINE_:lla\'\' (suom. \'\'Hullu nainen\'\'). H\xc3\xa4n p\xc3\xa4\xc3\xa4tyi 19. sijalle ja voitti kilpailusta kaksi eri palkintoa. J\xc3\xa4lleen kerran Marina Tucakovi\xc4\x87 kirjoitti sanoitukset. Musiikki ja sovitus olivat taas Damir Handanovicin k\xc3\xa4sialaa._NEWLINE_Milanilla on suuri kansainv\xc3\xa4linen ihailijakerho ja faneja ymp\xc3\xa4ri maailmaa. Milanin faniryhm\xc3\xa4n nimi on "KRASIVA" ja sen logo on "FEEL THE KRASIVA POWER" (Tunne Krasiva voima). Milanilla on faniryhmi\xc3\xa4 muun muassa Serbiassa, Makedoniassa, Bosniassa, Kroatiassa, Romaniassa, USA:ssa, Puolassa, Suomessa, Ruotsissa, Saksassa, Albaniassa ja Montenegrossa.'